  Майя Бывальцева Ижкарын дышетон, лулчеберет но спорт удысын быгатӥсь пиналъёслы но творчествоя коллективъёслы карлэн тӧроезлэсь грантъёссэ сётӥзы. Сӥё-дано ужрад 3-тӥ толсуре Нылпи творчествоя юртын ортчиз. Со сярысь кар администрацилэн пресс-службаез ивортӥз. 2020-тӥ арын грантъёсъя вожвылъяськонэ 189 пиналъёс но 50 коллективъёс пыриськизы. Ӧри 80 нылъёсты но пиосты бырйиз, соос быдэн 25 сюрс манетэн басьтӥзы. Творчествоя 20 коллективъёсты 100 сюрс манетэн пусйизы. Кар думалэн тӧрез Фарит Губаев пусйиз, таиз ар секыт ке но вал, пиналъёс бадӟым азинсконъёс басьтыны быгатӥзы. Ваньмы асьмеос дистанционной амалэн дышетсконэз, ӵошатсконъёсты, олимпиадаосты дугдытонэз адӟим. Но номыр шоры учкытэк, тӥ дышетсконын, спортын, крезьгурын, театрын вылӥ вормонъёс басьтӥды но грантъёстэс заслужить кариды Фарит Губаев, Ижысь кар думалэн тӧроезИжкарлэн тӧроезлэсь грантъёссэ сётъян 2012-тӥ арысен котькуд ар радъяське. Со дырысен 582 таланто пиналъёсты но творчествоя но спортъя 100 коллективъёсты пусйизы ни. Удмуртиын литератураез кылысь кылэ берыктонъя «Перевод в поле многоязычия» XI улосвылкуспо вожвылъяськонэ ужъёсты кутыны кутскизы.  Тегъёс: Мерлык Ижкар Удмуртия пиналъёс грантъёс  